laion/Wikipedia-Exotic huggingface dataset:
הליכוד העולמי

הליכוד העולמי היא תנועה בינלאומית המאגדת את תומכי ופעילי מפלגת הליכוד ברחבי העולם. תפקידי התנועה הם הסברה אודות פעילות המפלגה בעולם, דיונים אידאולוגיים והפצת ערכי המפלגה. הארגון פעיל בכ-46 מדינות: . יושב ראש התנועה הוא דני דנון אשר נבחר לתפקיד ב-8 בנובמבר 2020. דנון נתמך בבחירות על ידי יושב הראש המכהן יעקב חגואל, והתמודד מול מיקי זוהר (שנתמך על ידי יושב ראש מפלגת הליכוד בנימין נתניהו) במערכת בחירות שנויה במחלוקת. בעקבות כך מונה זוהר ליו"ר עמית של התנועה. ליו"ר התנועה ישנם 15 סגנים, ביניהם יו"ר מועצה מקומית אבן יהודה אבי הררי, סגן ראש עיריית באר שבע שמעון בוקר, יו"ר הנהלת סניף הליכוד באילת פיני גניסלב, חבר מועצת מעלה אדומים דודו מתתיהו, מנהל פורום לאומי יהודי בליכוד מוטי מיימון ועוד. נכון לינואר 2021, המנהלת הכללית של הארגון היא יפעת עובדיה-לוסקי. אתר האינטרנט הרשמי של הליכוד העולמי הליכוד העולמי, ברשת החברתית פייסבוק אודות הליכוד העולמי, באתר www.worldlikud.org.il סניפים בעולם, באתר www.worldlikud.org.il צבי זרחיה, נתניהו הפסיד והליכוד העולמי עשוי להתפצל, באתר כלכליסט, 14 בספטמבר 2020 צבי זרחיה, אחרי שמיקי זוהר הקים את הליכוד הבינלאומי, יו"ר הליכוד העולמי יעקב חגואל מאיים להדיחו מהליכוד, באתר כלכליסט, 22 בספטמבר 2020 שירית אביטן כהן, ‏בניגוד לסיכום עם מיקי זוהר: דני דנון מונה לראשות הליכוד העולמי, באתר גלובס, 8 בנובמבר 2020
Party Monster

Party Monster הוא סינגל של הזמר הקנדי דה ויקנד, מתוך אלבום האולפן השלישי שלו, Starboy. השיר יצא לאור להורדה דיגיטלית ב-18 בנובמבר 2016, לצד "I Feel It Coming" בהשתתפות הצמד האלקטרוני הצרפתי דאפט פאנק, כסינגלים שיווקיים. מאוחר יותר, ב-6 בדצמבר, נשלח לרדיו האורבני העכשווי כסינגל השלישי מתוך האלבום. השיר מכיל קולות רקע של הזמרת לנה דל ריי. "Party Monster" הוא שיר טראפ שנכתב בסולם מי במול בזמן משותף עם מפעם של 77 פעימות לדקה. השיר עוקב אחר התקדמות האקורדים E♭m–D♭–C♭–D♭‎. הווידאו קליפ של "Party Monster" הוקרן לראשונה ב-12 בינואר 2017 ובוים על ידי BRTHR. מגזין Rap-Up תיאר את תקצירו: "[הקליפ] מתחיל עם אייבל טספיי [דה ויקנד] מאחורי ההגה, נוסע במדבר לפני שהפסיכדלים פוגעים והכל מטושטש. עם תמונות דתיות וחושניות מהבהבות במהירות, דה ויקנד מועבר אל תוך ניאון דמוי סיוט ועולם מלא אש שבו זומבים מסתדרים בזמן שאוכלים עוגת גלגל העין. כשהקליפ הנפץ (sic) מתחדש, הוא מתחבר לוויזואלים קודמים כמו "Starboy" ותמונות מאניה של אייבל, במיוחד עם צלב הניאון ותמונות הפנתר באחת הסצנות, אמר הפנתר, קופץ ממסך הטלוויזיה וגרם לדה ויקנד לשקוע במיטתו. כשהפרצופים ממשיכים להתמוסס סביבו בסמוך לסוף הקליפ, הוא חזר לכביש במהירות, לפני שצפה במכונית נוסעת מצוק". BRTHR ביים את "Goosebumps" של טראוויס סקוט בסגנון דומה. המכונית ששימשה לקליפ הייתה מאזדה RX-7. השיר הופיע בפרק השביעי של העונה השנייה (שנקרא "Bruce Wayne") של סדרת הטלוויזיה של DC קומיקס, "טיטאנים". מידע על הסינגל "Party Monster" באתר מיוזיק בריינז סרטון השיר "Party Monster" באתר יוטיוב יצא כסינגל שיווקי. "The Weeknd Starboy Album Credits" (PDF). 28 בנובמבר 2016. נבדק ב-28 בנובמבר 2016. {{cite web}}: (עזרה) Kalia, Ammar (5 בדצמבר 2016). "The Weeknd - Starboy". Clash. נבדק ב-20 במאי 2017. {{cite web}}: (עזרה) Tesfaye, Abel. "Christian Pearl "Party Monster" Sheet Music (Piano Solo) in Eb Minor - Download & Print". Musicnotes.com. נבדק ב-2016-12-20. "BPM for 'party monster' by weeknd | songbpm.com". songbpm.com. נבדק ב-2016-12-20.(הקישור אינו פעיל) "Video: The Weeknd – 'Party Monster'". Rap-Up. נבדק ב-30 באוקטובר 2019. {{cite web}}: (עזרה) "TUNE UP: The Weeknd's "Party Monster" Mazda RX-7". Japanese Nostalgic Car. נבדק ב-30 באוקטובר 2019. {{cite web}}: (עזרה) "Listen to The Weeknd's 'Party Monster' from Titans, Season 2, Episode 7". Leo Sigh. נבדק ב-30 באוקטובר 2019. {{cite web}}: (עזרה) Mench, Chris (18 בנובמבר 2016). "The Weeknd Drops Two New Songs, "Party Monster" and "I Feel It Coming" f/ Daft Punk". Complex. Complex Media. נבדק ב-18 בינואר 2017. {{cite web}}: (עזרה) "Urban/UAC Future Releases". All Access. All Access Music Group. אורכב מ-המקור ב-6 בדצמבר 2016. נבדק ב-5 בדצמבר 2016. {{cite web}}: (עזרה) "Top 40/R Future Releases". אורכב מ-המקור ב-8 בדצמבר 2016. נבדק ב-6 בינואר 2017. {{cite web}}: (עזרה)
קפטן אלה

אלה ואויה (בערבית: إيلا واوية; נולדה ב-16 באוקטובר 1989), הידועה כ"קפטן אלה" (كابتن إيلا), היא קצינה בצה"ל בדרגת רב-סרן, המכהנת, נכון ל-2021, כסגנית ראש תחום תקשורת ערבית בחטיבת דובר צה"ל. אלה ואויה נולדה בקלנסווה למשפחה מוסלמית. היא התחנכה בבית ספר עתיד, שם סיימה גם את לימודיה התיכוניים. היא בוגרת תואר ראשון בהצטיינות בתקשורת במכללה האקדמית נתניה, ובוגרת תואר שני בהצטיינות בממשל ושיווק פוליטי במרכז הבינתחומי הרצליה. בשנת 2010 הקימה את מיזם "חיים משותפים" – קבוצה שמפגישה בין ערבים ויהודים על מנת ליצור הבנה בין-תרבותית ודו-קיום. עוד לפני שירותה הצבאי עסקה בתחום התקשורת והייתה שדרנית ברדיו קול נתניה (השייך למכללה הארצית נתניה) למשך שנתיים, בתוכנית "בלערבי אחלה". היא שימשה כיזמת ומפיקת הקמפיין "סליחה, לא גלשנו קצת?", שמטרתו לעורר מודעות לסכנות ברשת, וזכתה במלגת בנק הפועלים. הייתה פעילה ברשתות החברתיות לעולם הערבי (זוכה לחשיפה בפייסבוק, בטיקטוק ובאינסטגרם), לצד התקשורת המסורתית והחדשותית. היא התנדבה לשנת שירות לאומי בבית חולים מאיר בכפר סבא בשנת 2011. לאחר מכן, בשנת 2013, התנדבה לשירות בצה"ל, כחיילת הראשונה בצה"ל מאזור "המשולש". לאור רגישות העניין, היא הסתירה את שירותה בצה"ל מבני משפחתה והסובבים אותה. היא סיימה את הטירונות כחיילת למופת פלוגתית והחלה את שירותה כמש"קית ניו-מדיה בחטיבת דובר צה"ל תחת סגן-אלוף אביחי אדרעי. במהלך שירותה השתתפה במבצעים רבים, בהם "צוק איתן", אינתיפאדת היחידים, "חגורה שחורה", "מגן צפוני", "שובו אחים" ומלחמת חרבות ברזל. היא החלה את קורס הקצינים בבה"ד 1 ב-2015, ובמהלכו קיבלה את אות מצטיין הנשיא. לאחר קבלת דרגות הקצונה, חזרה למדור ערבית בחטיבת דובר צה"ל, בו החלה את תפקידה כסגן ראש מדור תקשורת ערבית. ב-2018 קיבלה את אות מצטיין ראש אגף המבצעים, אלוף אהרון חליוה. בסוף 2019 הפכה את שירותה הצבאי לפומבי, והחלה ליצור את "קפטן אלה" – סדרת סרטוני הסברה על ישראל וצה"ל לחברה הערבית. קפטן אלה, ברשת החברתית פייסבוק קפטן אלה, ברשת החברתית אקס (טוויטר) קפטן אלה, ביישום טלגרם קפטן אלה, ברשת החברתית אינסטגרם קפטן אלה, ברשת החברתית טיקטוק אוהד חמו, ‏אני ערבייה, מוסלמית, ובחרתי להיות קצינה בצה"ל, באתר ‏מאקו‏, 27 במרץ 2021 סרטון אודות פועלה של אלה ואויה בערוץ היוטיוב Step News Agency (בערבית) קפטן אלה: דוברת צה"ל בערבית שחושפת לעולם הערבי את השקרים של חמאס, סרטון באתר יוטיוב אוהד חמו, ‏אני ערבייה, מוסלמית, ובחרתי להיות קצינה בצה"ל, באתר ‏מאקו‏, 27 במרץ 2021 סרטון מסדרת הסרטונים "קפטן אלה" בנושא התנדבות ערבים לצה"ל, באתר פייסבוק, ‏25 בדצמבר 2019 (בערבית) סרטון מסדרת הסרטונים "קפטן אלה" בנושא יום השואה והגבורה, באתר פייסבוק, ‏20 באפריל 2020 (בערבית)
Reminder

Reminder הוא סינגל של הזמר הקנדי דה ויקנד, מתוך אלבום האולפן השלישי שלו, Starboy. השיר נכתב על ידי דה ויקנד עצמו יחד עם דיילן ויגינס, ג'ייסון קווינוויל, ומפיקי השיר דוק מקיני, מאנו וסירקט. השיר יצא לרדיו הקצבי העכשווי ב-9 במאי 2017, כסינגל הרביעי מתוך האלבום בארצות הברית. הרמיקס הרשמי של השיר יצא לאור ב-1 באוגוסט 2017 ומשתתפים בו הראפרים האמריקאים אייסאפ רוקי ויאנג ת'אג. "Reminder" הגיע בשיאו למקום ה-31 במצעד הבילבורד הוט 100. הוא הגיע לעשירייה הפותחת במצעד שירי ה-R&B ומצעד שירי ה-R&B\היפ הופ. השיר נכנס גם למצעד הקנדה הוט 100 והגיע בשיאו למקום ה-16. הסינגל זכה בתואר הפלטינה מטעם איגוד תעשיית ההקלטות האמריקאי, על יחידות משולבות של מכירות וסטרימינג של למעלה ממיליון בארצות הברית. הווידאו קליפ של "Reminder" בבימויו של קיד סטודיו הוקרן לראשונה בערוץ ה-Vevo של דה ויקנד ב-6 בפברואר 2017. הוא מציג הופעות קמע של דרייק, אייסאפ רוקי, טראוויס סקוט, ברייסון טילר, YG, פרנץ' מונטנה, בלי, נאב, דרק וייס והמנהל של דה ויקנד, אמיר "קאש" אסמאליאן. נכון לינואר 2021, לקליפ למעלה מ-301 מיליון צפיות. הקליפ זכה בארבע מועמדויות בטקס פרסי הווידאו קליפים של MTV לשנת 2017; קליפ השנה, הבימוי הטוב ביותר, הניהול האמנותי הטוב ביותר והעריכה הטובה ביותר. מידע על הסינגל "Reminder" באתר מיוזיק בריינז מילות השיר "Reminder" באתר Genius סרטון השיר "Reminder" באתר יוטיוב Kalia, Ammar (5 בדצמבר 2016). "The Weeknd - Starboy". Clash. נבדק ב-11 במאי 2017. {{cite web}}: (עזרה) "The Weeknd drops "Reminder" remix featuring ASAP Rocky and Young Thug: Stream". Consequence of Sound (באנגלית אמריקאית). 2017-08-02. נבדק ב-2018-06-09. Eli Schwadron (16 בפברואר 2017). "Drake, A$AP Rocky and More Show Up in The Weeknd's New "Reminder" Video". XXL. נבדק ב-16 בפברואר 2017. {{cite web}}: (עזרה) TheWeekndVEVO (2017-02-16), The Weeknd - Reminder, נבדק ב-2019-03-24 "VMAs: Kendrick Lamar Tops Nominations as MTV Continues to Eliminate Gendered Categories". The Hollywood Reporter. 25 ביולי 2017. נבדק ב-26 ביולי 2017. {{cite news}}: (עזרה) "Reminder by The Weeknd". rateyourmusic.com. "Reminder (Remix) [feat. A$AP Rocky & Young Thug] - Single by The Weeknd on Apple Music". iTunes Store (GB). נבדק ב-8 באוגוסט 2017. {{cite web}}: (עזרה) Billboard Global Excl. U.S., Billboard, ‏2023 (באנגלית אמריקאית) "FMQB: Available for Airplay". FMQB. אורכב מ-המקור ב-1 במאי 2017. נבדק ב-1 במאי 2017. {{cite web}}: (עזרה) "Top 40 Rhythmic Future Releases - R&B Song and Hip-Hop Music Release Dates - ..." Allaccess.com. אורכב מ-המקור ב-1 במאי 2017. נבדק ב-2 במאי 2017. {{cite web}}: (עזרה) A. Berry, Peter (28 ביולי 2017). "The Weeknd Teases Snippets of "Reminder (Remix)" With Young Thug and ASAP Rocky". XXL. נבדק ב-31 ביולי 2017. {{cite web}}: (עזרה)
שקופים (סדרת טלוויזיה)

שקופים היא קומדיית מערכונים ישראלית. הסדרה עלתה לאוויר ב-17 בינואר 2021 בערוץ HOT3. שקופים היא סדרת מערכונים סאטירית מקורית של חברת התקשורת הישראלית HOT. את התוכנית יצרו אלי בן דוד, אדר מירום ועמרי עמית, שיצרו בין היתר את התוכניות הסאטיריות "אנחנו במפה" ו"בובה של לילה". בסדרה משחקים יובל סמו, גורי אלפי, אלי יצפאן, גילה אלמגור, תיקי דיין ועוד. בסדרה משתתפים שחקנים רבים אחרים שאינם שחקנים מקצועיים. כל פרק מסתיים בשיר ישראלי אותו מבצעים כל משתתפי הסדרה. הסדרה עוקבת אחר דמויות בדיוניות שונות, המתוארות על ידי היוצרים כ"הדמויות השקופות בחברה הישראלית, האנשים שאנחנו עוברים לידם ביומיום ולא רואים אותם, שנמצאים כל הזמן ברקע של חיינו אבל לא זוכים לשום יחס". אליאב שושני (גורי אלפי) – עובד כמאבטח ומועסק כעובד קבלן בחברת כוח האדם אש"כ. דודי לושי (יובל סמו) – עובד כמאבטח ומועסק כעובד קבלן בחברת כוח האדם אש"כ. גרוש שחזר להתגורר עם אימו. בפרק האחרון הוא מפוטר מעבודתו ומועסק מחדש באותו תפקיד. פיני אברהמי (אלי יצפאן) – מנהל חברת כוח האדם אש"כ. מפגין קשיחות וטירוף בכל פעם שאליאב ודודי דורשים תוספת למשכורתם. שרה לושי (גילה אלמגור) – אימו של דודי, ניצולת שואה. בפרק האחרון תכננה למכור את הבניין על מנת שיהרסו אותו, אך לבסוף היא ויתרה בגלל המחיר הנמוך שהם הציעו, מכיוון שהסוללה של מכשיר השמיעה שלה לא עבדה. סימונה מלאך (תיקי דיין) – שדכנית, עוזרת לאליאב. מאיר (גרשון וייספירר) – חסר בית, נגן צ'לו, אקורדיוניסט וכלי נשיפה. אלכסיי (מיכאל גריילסאמר) – חסר בית, כנר. בטי (נעמה פרייס) – חברת ילדות של אליאב שגרה עמו בשכנות בדירה (המחולקת לשניים) שאליאב שוכר. מאוהבת באליאב. עובדת כקופאית בסופרמרקט. בפרק האחרון רצתה לשבור את הקיר שחוצץ ביניהם ואליאב לא הקשיב לה, מכיוון ששמע מוזיקה. רנין (נדין שחאדה) – ערביה שעובדת בחברת הקבלנות של פיני. חברה של אליאב ודודי. עוואט (ביינה (בני) גטהון) – עובד זר מאפריקה שעובד בחברת הקבלנות של פיני. חבר של אליאב ודודי. חבריו נוהגים להתחלק בחפציו. בפרק 4 היה על סף גירוש. יחיאל (אושר מימון) – איש דתי שעובד בחברת הקבלנות של פיני. חבר של אליאב ודודי. גבי ספקטור (אברהם שלום הלוי) – חבר ילדות של דודי. אורלי (אלין שחר) – נערת ליווי. לילך לושי (אלכס מוסקל) – בתו של דודי. עמוס (שחקן לא ידוע) - מנהל החברה שבה אליאב ודודי עובדים כמאבטחים. כל פרק בסדרה מסתיים בשיר ישראלי בביצוע שחקני הסדרה: פרק 1 - אביתר בנאי - יש לי סיכוי פרק 2 - ברי סחרוף - עבדים פרק 3 - תיקי דיין - ושוב לבד פרק 4 - החברים של נטאשה - אם כבר לבד פרק 5 - אריאל זילבר - ברוש פרק 6 - פורטיסחרוף - ניצוצות פרק 7 - קורין אלאל - ארץ קטנה עם שפם פרק 8 - משינה - שלח לי מלאך פרק 9 - טיפקס - בתוך נייר עיתון פרק 10 - חוה אלברשטיין - חיוכים מדיה וקבצים בנושא שקופים בוויקישיתוף שקופים, ברשת החברתית אינסטגרם רן בוקר, אלי יצפאן מצטרף לתוכנית מערכונים חדשה, באתר ynet, 9 באוגוסט 2020 רן בוקר, אלי יצפאן מצטרף לתוכנית מערכונים חדשה, באתר ynet, 9 באוגוסט 2020 עידו ישעיהו‏, השחקנים אדירים והבימוי מופלא, אבל גם הם לא מצילים את "שקופים", באתר וואלה, 18 בינואר 2021 שקופים - כך זה נראה מאחורי הקלעים, באתר HOT Magazine, ‏10 בינואר 2021 שקופים
לא ביום ולא בלילה (סרט)

לא ביום ולא בלילה הוא סרט מ-1972 בבימויו של סטיבן הילארד שטרן המבוסס על מחזה מאת אברהם רז. הסרט הוא קופרודוקציה ישראלית-אמריקאית. הסרט היה מועמד למספר פרסים בפסטיבל ברלין. אדם, חייל אמריקאי המתנדב לצה"ל ונפצע בישראל, מתחיל לאבד את ראייתו בעת שהוא מאושפז במחלקת עיניים בבית חולים. הסרט בוחן את יחסיו עם אביו שבא לבקרו מארצות הברית, עם חברתו תמי, אשר עוזבת אותו, עם האחות המטפלת בו, יעל, ועם סוקולובה - מורה מבוגרת, עיוורת, העומדת בפני ניתוח שישיב לה את ראייתה, המתחילה להיות משוכנעת שהוא בן זוגה מגדוד העבודה. "לא ביום ולא בלילה", במסד הנתונים הקולנועיים IMDb (באנגלית) "לא ביום ולא בלילה", באתר AllMovie (באנגלית) "לא ביום ולא בלילה", באתר אידיבי "לא ביום ולא בלילה", במסד הנתונים הקולנועיים KinoPoisk (ברוסית) "לא ביום ולא בלילה", במיזם "אישים" לתיעוד היצירה הישראלית עלי מוהר, לא ביום ולא בלילה, דבר, 24 בנובמבר 1972, המשך אהרון דולב, סרט יפה מתוצרת הארץ, מעריב, 4 בדצמבר 1972 זאב רב נוף, מונולוג של בר מינן, דבר, 12 בדצמבר 1972
מסור זווית

מסור זווית (באנגלית: Miter Saw)(מכונה גם: מסור גרונג / מסור פנדל) הוא מסור עגול שולחני המשמש לחיתוך קורות עץ, פלסטיק ולעיתים גם לאלומניום. מסור זווית מתאפיין בציר המאפשר צידוד ועלרוד של דיסקת החיתוך בזווית של עד 45 מעלות לכל צד. שלא בשעת העבודה המנוע ודיסקת החיתוך מורחקים באמצעות קפיץ ממשטח העבודה. בשעת העבודה מתבצע הניסור על ידי לחיצה כלפי מטה של המסור אל עבר משטח העבודה והחומר המיועד לחיתוך המונח עליו. שני הסוגים העיקריים של מסור זווית הם: מסור גרונג - בו תנועת הלהב היא מעלה-מטה ולצדדים. מסור פנדל - בו בנוסף לתנועה של מסור הגרונג ישנה גם אפשרות לתנועה של הלהב קדימה ואחורה. מסור זווית מופעל באמצעות חשמל המפעיל מנוע שמסובב את דיסקת החיתוך במהירות גבוהה. בעבר המנועים הופעלו בעזרת חיבור לחשמל וכיום ישנם מנועים שמופעלים באמצעות סוללה ניידת, מה שהופך את המסור לנייד יותר. דיסקת החיתוך משתנה בהתאם לסוג החומר הנחתך, עוביו וצורת הגימור הנדרשת. מסורי זווית מותאמים לעבודה בעץ, פלסטיק ואלומיניום כאשר צפיפות, חידוד ואורך שיני החיתוך של הדיסקה משתנות על פי החומרים השונים. דיסקת החיתוך מכוסה בדרך כלל במכסה פלסטיק או מתכת שנועדו להגן מפני פציעות. המגנים בדרך כלל עולים אוטומטית עם הורדת דיסקת החיתוך. מתג ההפעלה ממוקם בדרך כלל על ידית האחיזה של הכלי באופן שמאפשר אחיזה מלאה של כף היד ולחיצה במקביל על מתג ההפעלה. במסורים רבים מותקן משבת שנועד למנוע ירידה לא רצויה של המסור לעבר משטח העבודה, לחיצה על המשבת במקביל ללחיצה על מתג ההפעלה מאפשרות את הורדת המסור כלפי מטה וחיתוך החומר הרצוי. משטח העבודה נמצא בתחתיתו של המסור ועליו מניחים את החומר המיועד לחיתוך. משטח החיתוך חרוץ באמצעיתו כנגד מקום ירידת להב המסור. בהרבה מסורים במשטח החיתוך תהיה כליבה קבועה שנועדה לסיוע בקיבוע העץ בכדי להשיג חיתוך ישר ככל הניתן. רוחבו של משטח העבודה משתנה ממסור למסור בהתאם לרוחב החומר הנחתך. בחלק מהמסורים מסומנות שנתות על משטח החיתוך לציון מרחקים וזוויות המסייעים לביצוע העבודה. במסורים מתקדמים יותר ישנה לפעמים קרן לייזר שמוקרנת על המקום בו עתיד להיות החיתוך. ישנם מסורים שניתן להטות או לסובב אותם כדי לחתוך בזווית מסוימת (בדרך כלל 45 מעלות). פציעות ממסור זווית קורות בעת שאברי גוף נמצאים בסמוך לדיסקת החיתוך, בעיקר בשל אחיזה לא נכונה של החומר המיועד לחיתוך. פציעות נוספות אפשריות בעקבות שבבים העפים מהחומר הנחתך או במקרה בו דחיסותו של החומר הנחתך וצורת הנחתו על משטח העבודה אינם מתאימים לסוג המסור ובמקרה כזה נוצר לחץ על דיסקת החיתוך - דבר העשוי להביא ל"קפיצה" של המסור או של החומר הנחתך. מדיה וקבצים בנושא מסור זווית בוויקישיתוף
מייקל דיגרגוריו

מייקל וינסנט דיגרגוריו (באנגלית: Michael Vincent DiGregorio; נולד ב-12 בדצמבר 1991) הוא כדורסלן פיליפיני-איטלקי, המשחק באלסקה אייסס בליגת ה-PBA (התאחדות הכדורסל הפיליפינית). בשנת 2015 נבחר על ידי מהינדרה אנפורסר בבחירה ה-35 של דראפט ה-PBA. לאחר שעזב את מהינדרה אנפורסר, ב-20 בפברואר 2017 חתם דיגרגוריו בבלאקווטר עלית. על המשחק שלו בגביע המפקח 2017 ובגביע המושל 2017 הוא היה מועמד לפרס השחקן המשתפר של העונה ב-PBA לשנת 2017. נכון ל-21 בנובמבר 2020 מייקל הוא אחיינו של שחקן ה-NBA לשעבר, ארני דיגרגוריו. פרופיל, באתר eurobasket DiGREGORIO, Michael Vincent | PBA on INQUIRER.net, pba.inquirer.net DiGregorio picked up by Blackwater from Mahindra's UFAWR2, pba.ph, February 20, 2017 Player at PBA-Online! PBA draft hopeful Michael DiGregorio finds inspiration from uncle and former NBA player 'Ernie D' Reuben Terrado, spin.ph, July 30, 2015
פלס לייזר

פֶּלֶס לייזר הוא כלי עבודה חשמלי המשמש כפלס בנאים לקביעת גבהים, איזון ופילוס בעבודות בתוך מבנים ומחוצה להם באמצעות שימוש בקרן לייזר. לפלס לייזר שני שימושים עיקריים: עבודות בתוך מבנים - משמש לקביעת גבהים אחידים בתוך מבנה, כגון: ריצוף, תקרה אקוסטית, פתחים ועוד. עבודות פיתוח מחוץ למבנים - משמש למגוון עבודות בתחום עבודות עפר ופיתוח כגון: חפירה, חציבה ומילוי, הנחת תשתיות זורמות, ריצוף, קירות פיתוח ועוד. המשדר מייצר את קרן הלייזר באופן קבוע ברדיוס של 360 מעלות ולמרחק של מאות מטרים (ככל שאין אלמנטים החוסמים את שדה הראיה של הקרן). בתאורה מעומעמת הקרן יכולה להיות נראית לעין ולסייע בסימון הגובה הרצוי אולם לרוב מתבצע הפילוס באמצעות קולט האות. המשדר ממוקם בצורה יציבה, על גבי חצובה או משטח ישר אחר, מעל גובה משטח העבודה וכשהוא מפולס (באמצעות בועית פילוס - בדומה לפלס ידני). קולט האות הוא מכשיר נלווה המתקשר עם המשדר ומציין את גובהו היחסי לגובה הקרן המשודרת מהמשדר וזאת באמצעות ספרות המופיעות על הצג שלו ובתוספת צפצפוף ההולך ומתקצר ככל שגובהו של קולט האות מתקרב לגובהו של המשדר וקרן הלייזר. המשדר מורכב במסילה על עמוד שנתות (מכונה: לאטה) ובעזרתו מתבצעת המדידה. מדיה וקבצים בנושא פלס לייזר בוויקישיתוף
מים (גמד)

מים (באנגלית: "Mîm"), או "מים הגמד", היה גמד קטן שהופיע בספריו של טולקין מתקופת העידן הראשון ואולי האחרון מבין גזע הגמדים הקטנים. הוא נודע לרוב בלקיחת חלק בהרפתקאותיו של טורין טורמבר. מים התגורר עם שני בניו באמון רוד' שבמישור השמור, שם הוא החזיק אוצר סודי. במהלך שהותו של טורין עם פורעי החוק, מים ובניו נראו כשהם מתגנבים מעבר לפורעי החוק ונושאים שקים כבדים. מים נלכד, וחצים נורו לעבר בניו איבון וקהים. בתמורה לחייו נאלץ מים להוביל את הפורעים אל האולמות הסודיים שלו בביתו שבאמון רוד'. שם התברר כי קהים נהרג על ידי חץ טועה ששלח אנדרוג, שנאלץ אז לשבור את קשתו ואת החצים, וטורין כפיצוי הציע את שירותו למים. מסיבה זו מים סבל את פורעי החוק, ולכל הפחות כיבד את טורין (ואף קינא באהבתו של טורין לבלג). כשהגיע בלג קותליון לאמון רוד', מים כועס: הוא שנא את העלפים, במיוחד את אלו של הסינדר. אף על פי כן היה עליו לסבול את העלף באולמותיו. שנאה זו כלפי בלג היא זו שהביאה את מים להסגיר את מיקום פורעי החוק למורגות. לאחר שבגד בפורעי החוק, ופלוגת אורקים הסתערה על הגבעה, כל הפורעים נהרגו, למעט טורין ובלג. בלג הושאר קשור על פסגתו של אמון רוד' על ידי האורקים, ושם מצא אותו מים וניסה להרוג אותו אך הוברח על ידי אנדרוג. מים נמלט ויצא לחפש את בנו, אבל כנראה שבנו איבון נהרג על ידי אורקים. בסופו של דבר מים עושה את דרכו להריסות נרגותרונד לאחר שטורין הרג את גלאורונג ולקח את האוצר הרב שהיה שם. הורין תליון, שראה את כל מה שקרה לטורין יחד עם להקת פורעי החוק בעיניו של מורגות, שוחרר מאנגבד וירד דרומה אל נרגותרונד כדי לקחת את הנאוגלמיר. בא אל הריסות העיר, אך מים הגמד כבר היה שם ותבע בעלות על כל אשר היה שם, במיוחד על הנאוגלמיר. כאשר מים, מסרב לדרישתו של הורין לתת לו את הנאוגלמיר, הורין הורג אותו (אף על פי שהורין רצה להשאיר אותו בחיים). במילותיו האחרונות קילל מים את האוצר בקללת גמדאים. קללה זו הייתה אחד הגורמים לשגעונו של הורין, ואחר כך בסופו של דבר גם אחת הסיבות להתנשאותו של תינגול מעל הגמדאים, מה שהוביל לחורבן דוריאת ומות תינגול גימלי תורין צינת-אלון Beren and Luthien, pg הסילמריליון, פרק כ"א-על טורין טורמבר Unfinished Tales, Part One: The First Age, II: "Narn i Chîn Húrin" (The Tale of the Children of Húrin) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
ונדי שרמן

ונדי רות שרמן (באנגלית: Wendy Ruth Sherman; נולדה ב-7 ביוני 1949) היא פרופסור למנהיגות ציבורית ודיפלומטית יהודיה-אמריקאית שכיהנה כסגנית מזכיר המדינה של ארצות הברית והאישה הראשונה בתפקיד זה. היא מנהלת את המרכז למנהיגות ציבורית באוניברסיטת הרווארד. בין השנים 2011–2015 היא שימשה בתפקיד תת-מזכיר המדינה לעניינים מדיניים בממשלו של ברק אובמה (האישה הראשונה שכיהנה בתפקיד זה). בשנים 1993–1996 שימשה כעוזרת שר החוץ לענייני חקיקה ובשנים 1997–2001 שימשה כיועצת בכירה במשרד החוץ האמריקאי בתקופתו של נשיא ארצות הברית ביל קלינטון. בתפקידה האחרון היא שימשה במשא ומתן הקשור לתוכניות הנשק הגרעיני והטילים הבליסטיים של קוריאה הצפונית ועמדה בראש צוות המשא ומתן האמריקאי להסכם המעצמות על תוכנית הגרעין האיראנית. במקצועה היא עובדת סוציאלית. היא ניהלה את רשימת אמילי, ניהלה את המשרד לרווחת הילד במרילנד ושימשה כנשיאה ומנכ"לית של קרן פאני מאי (אפריל 1996). שרמן נולדה וגדלה בבולטימור, מרילנד, בת למשפחה יהודית. בגיל בית ספר היא עברה עם משפחתה לפייקסוויל, מרילנד. ב-1971 היא סיימה תואר ראשון בסוציולוגיה ובלימודים עירוניים ואזוריים מאוניברסיטת בוסטון וב-1976 סיימה תואר שני בעבודה סוציאלית מאוניברסיטת מרילנד. שרמן עבדה במשך כשלוש שנים כראש המטה של ברברה מיקולסקי וניהלה עבורה את הקמפיין שבו מיקולסקי נבחרה לראשונה לסנאט של ארצות הברית ב-1987. היא שימשה כמזכירה מיוחדת לטיפול בילדים ונוער במרילנד, מנהלת המשרד לרווחת הילד במרילנד והמפקחת על שירותי הגנה, אומנה, אימוץ ובתים קבוצתיים. שרמן נשואה לברוס סטוקס, עיתונאי ומנהל לשעבר ולהם בת אחת. סגנית מזכיר המדינה האמריקנית: וונדי שרמן, מאדריכלי הסכם הגרעין, באתר ישראל היום, 16 בינואר 2021 כתבות על ונדי שרמן, באתר מעריב אונליין מבט - ראיון עם וונדי שרמן עד לא מכבר תת שר החוץ האמריקני ושליחה לשיחות הגרעין עם איראן, סרטון באתר יוטיוב (אורך: 5:56), 17 בינואר 2016 ונדי שרמן, ברשת החברתית אקס (טוויטר) רויטרס, ‏ביידן ימנה את וונדי שרמן, שהשתתפה במו"מ מול איראן לתפקיד סגנית מזכיר המדינה, באתר מעריב אונליין, 16 בינואר 2021
ניקולאי חומריקי

ניקולאי פליקסוביץ' חומריקי (ברוסית: Никола́й Фе́ликсович Хомери́ки; נולד ב-17 באפריל 1975, מוסקבה, ברית המועצות) הוא במאי קולנוע ותסריטאי רוסי. סרטיו "977" ו"סיפור על חושך" הוקרנו בתוכנית "תצוגה לא שכיחה" בפסטיבל הקולנוע בקאן. ניקולאי חומריקי נולד במוסקבה. בשנת 1996 היה לבוגר הפקולטה לכלכלה של האוניברסיטה הבינלאומית המוסקבאית. לאחר האוניברסיטה עבד כרואה חשבון בנציגות הרוסית של קוקה קולה ולאחר מספר שנים המשיך את לימודיו באירופה. הוא נכנס בבת אחת לשתי אוניברסיטאות הולנדיות – מאסטריכט ואמסטרדם ואז באמסטרדם הוא וחבר פתחו חברה שעסקה בייבוא כימיקלים ביתיים מהולנד לרוסיה. בשנת 2000 סיים את לימודיו בקורסים הגבוהים של תסריטאים ובמאים. עבודתו הראשונה של ניקולאי חומריקי הייתה מערכון בן שלוש דקות בשם "זרוק", שזכה בפרס פסטיבל סופוט, שבראש חבר המושבעים היה הבמאי הפולני קרישטוף זנוסי. בשנת 2001 קיבל מלגה ממשרד החוץ הצרפתי להכשרה בתחום הבימוי. בשנת 2005 סיים לימודי תואר שני במחלקת הבימוי של בית הספר הממלכתי לקולנוע (La Fémis) בפריז. בתום לימודיו הזמין אותו פיליפ גארל לעבוד כעוזרו בסרט "קבוצות אוהבים" שקיבל את פרס אריה כסף בפסטיבל ונציה. בשנת 2005, סרטו הקצר של ניקולאי חומריקי "ביחד" השתתף בתחרות הסטודנטים Cinéfondation בפסטיבל קאן וזכה בפרס שני. סרטו העצמאי הראשון של ניקולאי שאינו קצר היה "977". סרט זה התמודד בפרס "הנוף הבלתי רגיל". הסרט הבא – "סיפור על חושך" נכלל בתוכנית התחרותית של קינוטאבר ופסטיבל קאן. בשנת 2016 ביים את סרט האסונות "שוברת הקרח" בכיכובו של פיוטר פיודורוב וביים את סלפי, מותחן פסיכולוגי בכיכובו של קונסטנטין חבנסקי. בשנת 2018 ביים לראשונה קומדיה היסטורית בשם התשיעית, שעלילתה מתרחשת בתקופת האימפריה הרוסית ובכיכובם של יבגני ציגאנוב ודייזי הד, כאשר בשנת 2021 יצא לאקרנים ברוסיה סרטו שלג לבן, דרמת ספורט בכיכובה של אולגה לרמן אודות ילנה ויאלבה, שזכתה בשלושה מדליות זהב אולימפיות בענף סקי למרחקים. 2002 – טיוזקה 2004 – סערה 2005 – ביחד 2006 – 977 2008 – בלאייב 2009 – סיפור על חושך 2009 – צ'רצ'יל 2010 – לילה ארוך בחיים 2011 – לב הבומרנג 2012 – תסמונת הדרקון 2013 – אני אחזור בקרוב 2015 – מחר בבוקר 2015 – סודות העיר אן 2016 – שוברת קרח 2017 – סלפי 2018 – התשיעית 2021 – שלג לבן 2021 – More volnuetsya raz 2002 – טיוזקה 2004 – סערה 2005 – ביחד 2006 – 977 2009 – סיפור על חושך 2011 – לב הבומרנג 2010 – קדנציות 2010 – סופת שלגים 2012 – הסיפור האחרון של ריטה ניקולאי חומריקי, במסד הנתונים הקולנועיים IMDb (באנגלית) ניקולאי חומריקי, באתר AllMovie (באנגלית) ניקולאי חומריקי, במסד הנתונים הקולנועיים KinoPoisk (ברוסית) הבלוג של ניקולאי חומריקי, באתר snob.ru "Кинотеатр.doc. Участники". Сеанс. אורכב מ-המקור ב-2013-08-30. נבדק ב-2013-07-23. "Festival de Cannes: Awards 2005". אורכב מ-המקור ב-2013-06-27. נבדק ב-2013-06-15.
לאו יונג (שחקן)

לאו יונג (17 בנובמבר 1911 - 18 באוגוסט 1985) היה שחקן ישראלי. יונג נולד ברומניה ובשנות החמישים עלה לישראל. יונג היה בוגר בית הספר למשחק, שניהלו אנשי התיאטרון מיכואלס וטרחנוב. יונג היה היה שותף ליסוד שני תיאטרונים בארץ, תיאטרון סדן ותיאטרון באר שבע. בין היתר הופיע במחזות אותלו, ציפור בגטו, ארתורו אוי, בלוז למיסטר צ'ארלי, הורדוס ומרים, קליגולה, העונה הבוערת והשחף. הוא שיחק רופא בסרטים נורית ושתי דפיקות לב, ב-1973 הופיע בסרט "אדם" עם שמוליק קראוס ואילן דר. ב-1977 שיחק את בעלה של רות סגל בסרט דודה קלרה, בשנה זו גם שיחק בסרט פנטסיה על נושא רומנטי שכתב חנוך לוין. ב-1979 שיחק בסרט רובה חוליות. יונג נישא ליונה יונג, ואיתה גר בתל אביב. לימים גידל איתה את בנה הכנר יגאל טונה. לאו יונג, במיזם "אישים" לתיעוד היצירה הישראלית לאו יונג, במסד הנתונים הקולנועיים IMDb (באנגלית) ליאו יונג ארכיון הבימה ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.